SADC Yotanga Kuongorora Mafambiro Ari Kuita Gadziriro dzeSarudzo
Munyori mukuru weSADC, VaTomaz Augusto Salomao, vanoti vanokwanisa kuita ongororo nemazvo.
Vaongorori vesarudzo vemuSADC vatanga kupinda munyika kuti vaone mafambiro ari kuita gadziriro dzesarudzo. Vaongorori veSADC vanodarika makumi mashanu vatove munyika. Chikwata cheAfrican Union chainge chatumwa kunomema mamiriro akaita zvinhu munyika, kusati kwauya vaongorori vesarudzo vesangano iri, chakasimukawo munyika neChipiri. Asi nyaya yekukoka vanasahwira chete yakaitwa naVaMugabe iri kuramba ichikonzera mutauro. NCA inoti SADC neA-U dzinofanira kuudza VaMugabe kuti tsika dzavo dzemusango hadzina chimuko. Vamwe vasina kukokwa ndeve SADC parliamentary forum, avo vati vachataura nezvenyaya iyi neMugovera sezvo vachiri kuizeya nyaya iyi. Asi munyori mukuru weSADC, Doctor Tomaz Augusto Salomao, vati SADC yakangokokwawo uye haineyi nekuti ndiyani akakokwa kana asina. VaEarnest Mudzengi ndivo National Drector weNCA. VaMUdzengi vaudza Blessing Zulu weStudio7kuti SADC inoshandiswa neZanu-PF kuti zvinzi sarudzo dzakachena idzo dzisina. Dzimwe Nhau Kubva kuStudio 7...